திருமுருகன்பூண்டி

திருமுருகன்பூண்டி (ஆங்கிலம்:Thirumuruganpoondi), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் அமைந்துள்ள ஓர் நகராட்சி ஆகும். திருப்பூர் மாநகராட்சிக்கு மிக அருகாமையில் உள்ள வளர்ந்து வரும் நகராட்சி ஆகும். இந்நகராட்சியில் சிற்பக்கலை கூடங்கள் மூலம் பல்வேறு சிலைகள் தயாரிக்கப்படுகின்றன. திருமுருகன்பூண்டி முருகநாதேசுவரர் கோயில் இங்குள்ளது. இது வரலாற்றில் இடைக்கால ஆட்சியில் ஆறைநாடு ஆட்சிப் பரப்புக்கு உட்பட்டிருந்தது.கொங்கு மண்டல சதகம், பாடல் 15, முனைவர் ந. ஆனந்தி உரை, பக்கம் 14
2021-இல் நகராட்சியாக தரம் உயர்த்துதல்
16 அக்டோபர் 2021 அன்று திருமுருகன்பூண்டி பேரூராட்சியை நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் துறையின் கூடுதல் தலைமைச் செயலாளர் வெளியிட்டார்.kumbakonam corporaon and 19 muniicipalites தமிழ்நாட்டில் புதிய 19 நகராட்சிகள் அறிவிப்பு

அமைவிடம்
திருமுருகன்பூண்டி நகராட்சிக்கு  தெற்கில்  திருப்பூர் 12 கி.மீ.; வடக்கில் அவிநாசி 5 கி.மீ.;  கிழக்கில் பெருந்துறை 45 கி.மீ.; கோயம்புத்தூர் 52 கி.மீ. தொலைவில் உள்ளது.

நகராட்சி அமைப்பு       
14.5 ச.கி.மீ. பரப்பும்,  22 நகராட்சி மன்ற உறுப்பினர்களையும், 132 தெருக்களையும் கொண்ட இந்நகராட்சி அவிநாசி (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.திருமுருகன்பூண்டி பேரூராட்சியின் இணையதளம்

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 8,789    வீடுகளும், 31,528 மக்கள்தொகையும் கொண்டது. Thirumuruganpoondi Population Census 2011

 திருமுருகன்பூண்டி முருகநாதேசுவரர் கோயில் 
 இங்கு தேவாரப் பாடல் பெற்ற தலங்களுள் ஒன்றாகிய திருமுருகநாதஸ்வாமி திருக்கோவில் அமைந்துள்ளது.
 கேது தோஷத்தால் பாதிக்கப்பட்டவர்களுக்கு ஓர் அரிய பரிகாரத்தலமாக இது விளங்குகிறது. சித்தபிரமை, பில்லி, சூன்யம் இவை நீங்க வேண்டுவோர் இங்கு வந்து தங்கியிருந்து நீராடி வழிபடுவர்.

இதனையும் காண்க
தமிழக நகராட்சிகள்

மேற்கோள்கள்

 வெளி இணைப்புகள் 
 திருமுருகன்பூண்டி தல வரலாறு 
 தேவாரப் பாடல் பெற்ற சிவஸ்தலங்கள் 
 முருகன்பூண்டி பன்னிரு திருமுறை
 விக்கிமேப்பியாவில் கோயில் அமைவிடம்

பகுப்பு:திருப்பூர் மாவட்டத்திலுள்ள ஊர்களும் நகரங்களும்